น้ำค้างแข็งอื้อ หลายจว.อุณหภูมิลดฮวบ
.
วันที่ 13 ม.ค. ที่ดอยอินทนนท์ อ.จอมทอง จ.เชียงใหม่ ยอดดอยอุณหภูมิยอดหญ้าต่ำสุดกว่าจุดเยือกแข็ง วัดได้ -1.8 องศาเซลเซียส ด้วยอากาศที่หนาวจัดต่อเนื่องตลอดสัปดาห์ จึงทำให้เกิดน้ำค้างแข็ง หรือเหมยขาบขาวโพลน เป็นเกล็ดน้ำแข็งเล็กๆ สีขาวสวยงามมาก บริเวณกิ่วแม่ปาน อุณหภูมิยอดหญ้า -1.1 องศา เกิดเหมยขาบเช่นกัน ส่วนที่ จ.เลย หลายอำเภอ เช่น ภูเรือและด่านซ้าย อากาศหนาวจัด ทำให้เกิดน้ำค้างแข็ง ชาวบ้านต้องก่อไฟผิง โดยเฉพาะหมู่บ้านหินสอ ต.ปลาบ่า อ.ภูเรือ ได้เกิดน้ำค้างแข็ง บนยอดหญ้า กองฟางข้าว ขณะที่บ้านร่องกล้า ต.เนินเพิ่ม อ.นครไทย จ.พิษณุโลก อากาศที่หนาวจัดทำให้เกิดน้ำค้างแข็ง เกาะเต็มหลังคารถ และตามยอดหญ้า อุณหภูมิยอดหญ้า วัดได้ประมาณ 0 องศา จนถึงลบ 1.9 องศา
.
#อากาศหนาวจัด #เหมยขาบ #น้ำค้างแข็ง #MatichonFocus #มติชนออนไลน์